Document ID: /fineweb-2-swissfilter-quality_10-filterrobots/filtered/01308.jsonl.gz/510

Lajme
BAG rekomandon vaksinimin për gratë shtatzëna, nga java e 12-të
Shtatzënat e kësaj kategorie nuk do të kenë më nevojë për pëlqimin me shkrim nga mjeku i familjes ose gjinekologu, për t`u vaksinuar
Ekspertët federalë, në konferencën e sotme për media kanë dhënë informacione lidhur me gjendjen më të re në pandeminë e koronës.
Në vazhdim, pikat më të rëndësishme:
Autoritetet ende nuk konsiderojnë se e kemi pandeminë nën kontroll, transmeton albinfo.ch. Numri i rasteve aktualisht është duke u stabilizuar, por ka ende shumë pacientë në njësitë e kujdesit intensiv.
Për më tepër, virusi aktualisht po sulmon në mënyrë të shfrenuar, veçanërisht të rinjtë. Autoritetet janë të shqetësuar për afrimin e vjeshtës.
Lajmi kryesor që u dha në konferencën e përmendur është ky: BAG tani rekomandon vaksinimin kundër koronës për gratë shtatzëna nga java e dymbëdhjetë e frytit.
Kështu, në të ardhmen, shtatzënat e kësaj kategorie nuk do të kenë më nevojë për pëlqimin me shkrim nga mjeku i familjes ose gjinekologu, për t`u vaksinuar.
Arsyeja e dhënë lidhur me këtë, nga përgjegjësit është se ky grup i popullsisë është prekur më rëndë nga rrjedha e rëndë e sëmundjeve, transmeton albinfo.ch.
Nga ana tjetër, studime të ndryshme kanë konfirmuar gjithashtu efektivitetin dhe sigurinë e vaksinimit.
Më tutje, autoritetet vazhdojnë të heqin dorë nga rekomandimi i përgjithshëm për vaksinimet përforcuese (vaksina e tretë). Njerëzit e vaksinuar plotësisht janë ende të mbrojtur mirë nga sëmundjet e rënda, përcjell albinfo.ch. Qëllimi përfundimtar duhet të mbetet vaksinimi i sa më shumë njerëzve.
LAJME INTERESANTE NGA INTERNETI
Të ngjashme
Zvicër: Thirrje për vaksinim me Johnson&Johnson
Të tjera nga Lajme
E-Diaspora
-
Artistët Destan dhe Barbara Gashi hapin ekspozitë në Vjenë Ekspozita është hapur nga data 17.09.2021 në “Kunstraum Wohlleb” ...
-
Shqiptari Art Julius Aurel garon për zgjedhjet e Këshillit bashkiak të Gracit
-
Cyrih
Arbër Bullakaj mban fjalim në “Vrapimin kundër racizmit”, në Cyrih
-
Gjermani, këtë vit do të garojnë tre kandidatë shqiptarë për ulëse në Bundestag
-
Rifillon mësimi plotësues në gjuhën shqipe në kantonin Ticino
Jeta në Zvicër
-
Zvicër: Testet e Covidit nuk do të jenë falas nga 1 tetori Shumë njerëz në Zvicër shpresonin që Këshilli Federal të tërhiqej nga vendimi i tij për t’i...
-
Nga pilot në drejtues trenash, zviceranët tregojnë përvojën e re
-
10 qytetet me cilësinë më të mirë të ajrit në Europë
-
Spitali i Gjenevës vuan nga mungesat e stafit
-
Teknologjia mRNA, e dyshimtë nga shumë zviceranë